આપણાં શાસ્ત્રોમાં ૩૩ કરોડ દેવી દેવતાનો ઉલ્લેખ જોવા મળે છે. તેમનાં નામ પણ આપણે જાણતા નથી. છતાં ઘરનાં પૂજાસ્થાનમાં આપણા પૂર્વજોએ જે દેવ દેવીને સ્થાપના કરી હોય છે તેમનું પણા આપણી શ્રદ્ધાથી પૂજન કરતા હોઈએ છીએ. આપણાં ઘર મંદિરમાં જે પણ દેવી દેવતા હોય તેનું શ્રદ્ધાથી પૂજન કરો. પરંતુ એક વાત ખાસ યાદ રાખો કે ઘરનાં પૂજા સ્થાનમાં આપણાં માતા પિતા, દાદા દાદી કે અન્ય કોઈ પણ સ્વજનનો ફોટો ન રાખશો. તેમાં કોઈ જ મૃતાત્માનું ચિત્ર મૂકશો નહીં. જ્યારે આપણે દેવની પૂજા કરીએ ત્યારે જો મૃતાત્માનું ચિત્ર પૂજાસ્થાનમાં આપણને દેખાઈ જાય તો આપણું ચિત્ત શક્ય છે કે તેમની યાદ પાછળ દોડે અને આપણે એકાગ્રતાથી દેવપૂજન ન કરીએ. આપણું ચિત્ત આપણાં સ્વજન સાથેની યાદમાં ડૂબી જાય અને આપણું મન ભટકતાં આપણી પૂજા વિધિમાં ભંગ પડે.